Document ID: 31993L0003

ΟΔΗΓΙΑ 93/3/ΕΟΚ ΤΗΣ ΕΠΙΤΡΟΠΗΣ της 5ης Φεβρουαρίου 1993 για την τροποποίηση της οδηγίας 66/403/ΕΟΚ περί εμπορίας σπόρων γεωμήλων προς φύτευση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 66/403/ΕΟΚ του Συμβουλίου της 14ης Ιουνίου 1966 περί εμπορίας σπόρων γεωμήλων προς φύτευση (1), όπως τροποποιήθηκε τελευταία από την οδηγία 92/17/ΕΟΚ της Επιτροπής (2), και ιδίως το άρθρο 15 παράγραφος 2α,
Εκτιμώντας:
ότι, καταρχήν και αρχής γενομένης από ορισμένες ημερομηνίες, τα κράτη μέλη δεν μπορούν πλέον να διαπιστώνουν τα ίδια την ισοδυναμία των σπόρων γεωμήλων προς φύτευση που συγκομίζονται σε τρίτες χώρες με τους σπόρους γεωμήλων προς φύτευση που συγκομίζονται στην Κοινότητα και συμφωνούν με την οδηγία αυτή 7 ότι επειδή, ωστόσο, δεν είχαν ολοκληρωθεί οι εργασίες που θα επέτρεπαν μια κοινοτική διαπίστωση ισοδυναμίας για όλες τις ενδιαφερόμενες τρίτες χώρες, το άρθρο 15 παράγραφος 2α της οδηγίας 66/403/ΕΟΚ επέτρεψε στα κράτη μέλη να επεκτείνουν μέχρι τις 31 Μαρτίου 1992 τη διάρκεια ισχύος των διαπιστώσεων ισοδυναμίας στις οποίες είχαν ήδη προβεί όσον αφορά ορισμένες χώρες τις οποίες δεν κάλυπταν οι κοινοτικές διαπιστώσεις 7 ότι οι εν λόγω εργασίες δεν έχουν ακόμη ολοκληρωθεί 7 ότι η άδεια μπορεί να παραταθεί μόνο σύμφωνα με τις υποχρεώσεις των κρατών μελών, τις οποίες διέπουν οι κοινοί φυτοϋγειονομικοί κανόνες που θεσπίζονται με την οδηγία 77/93/ΕΟΚ του Συμβουλίου (3), όπως τροποποιήθηκε τελευταία από την οδηγία 92/10/ΕΟΚ της Επιτροπής (4),
ότι, με τις αποφάσεις 92/467/ΕΟΚ (5) και 92/468/ΕΟΚ (6) της Επιτροπής, οι παρεκκλίσεις που προβλέπονται από ορισμένα κράτη μέλη από ορισμένες διατάξεις της οδηγίας 77/93/ΕΟΚ όσον αφορά τους σπόρους γεωμήλων προς φύτευση καταγωγής Πολωνίας και Καναδά αντίστοιχα έχουν εγκριθεί μέχρι τις 31 Δεκεμβρίου 1992 7 ότι η απόφαση 93/33/ΕΟΚ της Επιτροπής (7) παρατείνει αυτήν την περίοδο, όσον αφορά τον Καναδά, μέχρι τις 31 Μαρτίου 1993 7 ότι η άδεια που δόθηκε στα κράτη μέλη με το άρθρο 15 παράγραφος 2α πρέπει, επομένως, να παραταθεί 7 ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς Σπορά και Πολλαπλασιαστικού Υλικού για τη Γεωργία, τις Δενδροκηπευτικές Καλλιέργειες και τη Δασοκομία,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο άρθρο 15 παράγραφος 2α της οδηγίας 66/403/ΕΟΚ, η ημερομηνία «31 Μαρτίου 1992» αντικαθίσταται από την ημερομηνία «31 Μαρτίου 1993».
Άρθρο 2
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο μέχρι τις 28 Φεβρουαρίου 1993. Τα κράτη μέλη ενημερώνουν αμέσως σχετικά την Επιτροπή.
Όταν τα κράτη μέλη θεσπίζουν τις διατάξεις αυτές, οι εν λόγω διατάξεις περιλαμβάνουν παραπομπή στην παρούσα οδηγία ή συνοδεύονται από μία τέτοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 5 Φεβρουαρίου 1993.

Labels: 17
5
6